কিন্তু সেটি করেননি বলেই যে শেখ মুজিব সম্পর্কে আনু মুহাম্মদ ফালাচীর মতো বিবেচনাহীন, সেটি আমার ব্যক্তিগত ভাবে মনে হয় না। আমি নিজে আনু মুহাম্মদ-এর এমন কোনও লেখা পড়িনি, যাতে আনু মুহাম্মদ বঙ্গবন্ধুকে সমালোচনা করতে দিয়ে ফালাচীকে সাক্ষী মেনেছেন। বরং ১৯৭৪-এর দুর্ভিক্ষ ও খাদ্যসঙ্কট নিয়ে আনু মুহাম্মদের একটি ছোট বই পড়েছিলাম (নাম মনে নেই, দুঃখিত), যাতে তিনি ওই দুর্ভিক্ষের জন্যে ব্যক্তি বা শাসক মুজিবকে নয়, বরং সাম্রাজ্যবাদকেই দায়ী করেছিলেন এবং মার্কিন যুক্তরাষ্ট্রের কিউবা নীতি যে বাংলাদেশের জন্যে ১৯৭৪-এ কী বিপর্যয় নিয়ে এসেছিল তা একাডেমিক দৃষ্টিভঙ্গি থেকে তুলে ধরেছিলেন।